Hellstrøm rydder opp

Hellstrøm rydder opp er et norsk matprogram og dokusåpe som gikk på TV3 fra 2008 til 2015 Konseptet besto i at kokken Eyvind Hellstrøm besøkte norske spisesteder som slet økonomisk i den hensikt å snu den negative trenden. Stedets meny og tilbereding sto i sentrum for Hellstrøm. Det ble også sendt noen sesonger hvor Hellstrøm besøkte folk hjemme i den hensikt å bedre folks matvaner. Den hadde undertittelen Hellstrøm rydder opp - hjemme.

Serien regnes som en fornorsket versjon av den britiske serien Ramsay's Kitchen Nightmares (2004-2014) og den amerikansk Kitchen Nightmares (2007-2014). Begge med den britiske kokken Gordon Ramsay.

Hellstrøm ble kåret til beste mannlige programleder under Gullruten 2009 mens Manolis Mastorakis, fra restauranten Alexandros i Moss fra sesong tre, ble kåret til årets deltaker under Gullruten 2011. Den vant Gullruten 2013 for beste reality.

Om serien
Serien går ut på at Hellstrøm forsøker å rydde opp og redde restauranter i krise. Han har en konfronterende stil.

Hellstrøm uttalte til Dagbladet at han syntes denne serien var en gyllen anledning til å avduke svake prestasjoner, manglende kunnskap om kokkeyrket og restaurantdrift i det hele tatt. Han mener at det er utrolig mange i bransjen, som ikke har forutsetninger for å drive restauranter. Han uttalte videre at «mange steder sliter med økonomien og ser ikke sin egen elendighet. De driter i hvordan de har det rundt seg, og tar ikke tak for å vaske og fikse det som bør fikses. Ikke alle stedene jeg har besøkt har livets rett, men jeg håper noen av dem vil utvikle seg i en positiv retning».

Hellstrøm rydder opp bygger på det britiske Channel 4-programmet Ramsay rydder opp (Kitchen Nightmares), med mesterkokken Gordon Ramsay.

Anmelderne og seertall
Premieren av serien fikk grei mottakelse fra Dagbladets TV-anmelder som gav den terningkast 4 med kommentaren «Dokusåpe med greie råvarer, litt mildt krydret».

Restauranter som ble besøkt

Sesong 1 (2008)

 La Rosa Magra (senere Arbins) i Oslo. Ifølge sjefen for stedet ble Hellstrøms besøk ingen suksess for restauranten. Etter tre uker gikk de tilbake til sin opprinnelige meny. «Jeg skulle aldri vært med på det programmet», uttalte eier Salih Sezgin i januar 2009. (Stengte mai 2009)
 Vegeta Vertshus (senere Aubergine) i Oslo. Restauranten hadde ingen endring i besøkende. De hadde kuttet ut bordserveringen Hellstrøm innførte, og gått tilbake til buffeten grunnet svikt i besøkstall. (Stengte juli 2015)
 Oldemors Karjol, langs riksvei 35, på Jevnaker økte omsetningen i desember (i forhold til året før) med 1000% etter Hellstrøms besøk. Det er anslått at reklamen stedet fikk var verd rundt fire millioner kroner. Før Hellstrøm ryddet opp hadde stedet rundt 20 spisegjester på en god søndag. Den nye rekorden (satt en søndag i februar 2009) er 257 gjester.)
 Major-stuen (senere Majorens Kro og Stue) i Fredrikstad. Stedet har per januar 2009 hatt 35 prosent økning i november og 25 prosent i desember og besøket har vært svært vellykket.
 Fru Inger i Trondheim. Eieren nektet å følge Hellstrøms råd, og stedet ble nedlagt i 2009. Det var under en konfrontasjon med eieren her at Hellstrøm kom med den etterhvert så kjente setningen «Jeg er ikke kokken din!». (Stengte januar 2009)
 Asia restaurant/Asia Sushi Garden i Oslo. Ifølge stedets leder har det per januar 2009 går veldig bra med bedriften, og de har også ansatt flere servitører. «Det er takket være Hellstrøm. og vi har jobba veldig hardt for å holde på kvaliteten». Dette ifølge restaurantens leder. (Stengte en gang mellom 2009 og 2014, uvisst)
 Opsahl gjestegård i Bodø. Ifølge de på restauranten har stedet gått fabelaktig, men er usikker på om det skyldes Hellstrøms besøk.
 Nye Amanda (senere Fiskeriet) i Haugesund. Var stengt i januar 2009 og det var usikkert om den skulle åpne igjen. (Stengte mars 2009)
 Jans mat- og vinhus i Stavanger. Eieren var strålende fornøyd i januar 2009 og var glad for at de ble med på programmet. «Det ble en veldig bra Hellstrøm-effekt». (Stengte august 2009)
 Gamlegården spiseri i Fredrikstad. Ifølge innehaver var det gått veldig bra med dem og desember i særdeleshet. Doblet omsetning. (Stengte januar 2015)

Sesong 2 (2009)
Rendez-Vous i Tønsberg (Stengte oktober 2010)
Odd's Mat- og Vinhus (senere Geirs Mat- og vinhus) i Hammerfest (Stengte august 2009)
MiM Café (senere Heidis Kjøkken) i Mysen (Stengte desember 2010)
Café Rampa i Hommelvik
Sjøstjernen i Tvedestrand. Restaurant tilknyttet Tvedestrand Fjordhotell. Hotellet ble slått konkurs i 2012, og senere gjenåpnet
Pikene på hjørnet i Lillestrøm
Dickens i Halden (Stengte oktober 2009, ble senere gjenåpnet som festlokale i 2014)
Café Neptun (senere Café Oliven) i Son
Fengselet Mat- og Vinkjellar på Stord (Stengte sommeren 2014)
Chocolat (senere Jeromes) etter innehaver Jerome Vincendeau (Stengte juni 2013)
Bella Rosa (senere Bulduks, så Milano Restaurant) i Spjelkavik
Nordlændingen i Harstad

Sesong 3 (2010)
Nydalen Eat i Oslo (Stengte februar 2015)
Alexandros i Moss
Østkantfolk i Oslo (Stengte mars 2014)
Twende Brødre i Brevik ved Porsgrunn (Stengte september 2012)
La Casita i Ski (Stengte juli 2010)
Samba & Grill i Stavanger (Stengte høsten 2015)
Hotell Utsikten i Kvinesdal
Bizco (senere Davids) på Slemmestad (Stengte desember 2011)
Kystlosen i Lysøysund i Bjugn (Stengte januar 2011)
Pizzakrogen i Grimstad (Stengte februar 2011)
2. Etg Dans & Spiseri i Lillestrøm (Stengte januar 2011)
La Luna Bar i Torrevieja, Spania

Sesong 4: Hellstrøm rydder opp – hjemme (2011) 
(11 episoder, inkludert en med tilbakeblikk)

Sesong 5: Hellstrøm rydder opp – hjemme (2012) 
(13 episoder, inkludert en spesial)

Sesong 6: Hellstrøm rydder opp – hjemme (2013) 
(12 episoder)

Sesong 7: Hellstrøm rydder opp – hjemme (2014) 
(13 episoder)

Sesong 8 (2015)
8th Avenue i Vanse/Lista
Tonnings i Bekkjarvik (Stengte september 2015)
Zarinas i Kristiansand (Stengte januar 2017)
Sherryhaugen på Øvrevoll i Bærum (Stengte juni 2017)
Gørr Go Mad i Arendal
Bastian i Kongsvinger (Stengte september 2016)
Blå Kors i Oslo
P-ThiT i Kongsberg (Stengte mai 2018)
Garverigaarden på Roa (Stengte oktober 2015)
Snadder i Sandefjord (Stengte november 2015)
Hellstrøm drar tilbake til restauranter han har besøkt i sesongen
Hellstrøm drar tilbake til restauranter han har besøkt i sesongen

Referanser

Eksterne lenker 
 Offisiell hjemmeside 

Norske dokusåper
TV-produksjoner på norsk TV3
Norske TV-serier fra 2000-årene
Norske TV-serier fra 2010-årene
Gullruten for beste TV-program
TV-program med Gullrute-vinnere